АВТОТЭЭВРИЙН ТУХАЙ ХУУЛЬД НЭМЭЛТ ОРУУЛАХ ТУХАЙ ХУУЛИЙН ТӨСӨЛД

ЗАСГИЙН ГАЗРЫН ГИШҮҮДЭЭС ИРҮҮЛСЭН САНАЛЫН ТОВЧООН

|  |  |  |  |
| --- | --- | --- | --- |
| № | Хаанаас | Саналын утга | Саналыг тусгасан байдал |
| 1 | Монгол Улсын сайд, Засгийн газрын Хэрэг эрхлэх газрын дарга2022.04.13-ХЭГ/789 | Автотээврийн тухай хуульд нэмэлт оруулах тухай хуулийн төсөлтэй танилцаад зарчмын хувьд дэмжиж байна.Хуулийн төсөлд тусгасан “…уул уурхайн болон санхүү төсвийн асуудал эрхэлсэн төрийн захиргааны төв байгууллагаас нэгдсэн байдлаар уурхай тус бүрээр гаргасан экспортын бүтээгдэхүүний эзлэх хувь хэмжээний хүрээнд…” гэсэн нөхцөлийг заавал хуульчлахгүйгээр батлан гаргах журамдаа тодорхой зааж оруулах нь зүйтэй. | Төслийг дэмжсэн.Уурхайн компанийн үйл ажиллагаатай уялдуулан тээврийн хэрэгслийн квотыг шударга зарчмаар тогтоох боломжийг бий болгох зорилгоор тус агуулгыг тусгасан. |
| 2 | Монгол Улсын Шадар сайд2022.04.12-ЗГ-2/187 | Автотээврийн тухай хуульд нэмэлт оруулах тухай хуулийн төсөл болон бусад холбогдох материалтай танилцлаа. Төсөлд тусгайлан өгөх саналгүй болно. | Тусгайлан өгөх саналгүй |
| 3 | Байгаль орчин, аялал жуулчлалын сайд2022.04.14-01/1982 | Автотээврийн тухай хуульд нэмэлт оруулах тухай хуулийн төсөл болон бусад холбогдох материалтай танилцлаа. Хуулийн төсөлд тусгайлан өгөх саналгүй болно. | Тусгайлан өгөх саналгүй |
| 4 | Батлан хамгаалахын сайд2022.04.19-1а/1469 | Автотээврийн тухай хуульд нэмэлт оруулах тухай хуулийн төсөл, хуулийн төслийн үзэл баримтлалтай танилцлаа. Хууль санаачлагчаас хуулийн төслийг боловсруулахдаа Хууль тогтоомжийн тухай хуулийн 15.4-т “Хууль тогтоомжоор зохицуулах нийгмийн харилцаа нь Засгийн газрын хэд хэдэн гишүүний эрхлэх асуудлын хүрээнд хамаарч байвал хууль тогтоомжийн төслийн үзэл баримтлалын төслийг тухайн асуудал эрхэлсэн Засгийн газрын гишүүд хууль зүйн асуудал эрхэлсэн Засгийн газрын гишүүнтэй хамтран батална” гэж заасныг хангаагүй байх тул хуулийн төслийн үзэл баримтлалыг Автотээврийн болон Уул уурхай, хүнд үйлдвэрийн асуудал эрхэлсэн Засгийн газрын гишүүдтэй хамтран баталсны үндсэн дээр санал авах нь зүйтэй гэж үзэж байна. | Саналыг тусгаж, хуулийн төслийн үзэл баримтлалыг Автотээврийн болон Уул уурхай, хүнд үйлдвэрийн асуудал эрхэлсэн Засгийн газрын гишүүдтэй хамтран баталсан. |
| 5 | Гадаад харилцааны сайд2022.04.13-09/1759 | Монгол Улсын Засгийн газрын тухай хуулийн 20 дугаар зүйлийн 20.5.12-т заасны дагуу Зам, тээврийн хөгжлийн сайдын эрхлэх хүрээнд авто тээврийн асуудал тусгагдсан тул Автотээврийн тухай хуульд нэмэлт оруулах тухай хуулийн төсөлд дараах саналыг хүргүүлэв. Үүнд:1.“1 дүгээр зүйл.Автотээврийн тухай тухай хуулийн 8 дугаар зүйлд доор дурдсан агуулгатай 8.5 дахь хэсэг нэмсүгэй:“8.5. Улс хоорондын уул уурхайн байнгын ачаа тээвэрлэлт гүйцэтгэх тээврийн хэрэгсэлд зорчих зөвшөөрөл олгох, хяналт тавих журмыг холбогдох олон улсын гэрээг үндэслэн автотээвэр, уул уурхайн болон санхүү, төсвийн асуудал эрхэлсэн төрийн захиргааны төв байгууллагаас нэгдсэн байдлаар уурхай бүрээр гаргасан экспортын бүтээгдэхүүний эзлэх хувь хэмжээний хүрээнд Засгийн газар батална” зэрэг болно. | Саналыг агуулгын хувьд тусгасан |
| 6 | Сангийн сайд2022.04.12-01/2208 | Таны санал авахаар ирүүлсэн Автотээврийн тухай хуульд нэмэлт оруулах тухай хуулийн төслийг дэмжиж Хууль тогтоомжийн тухай хуулийн 20 дугаар зүйлийн 20.8 дахь хэсэгт заасны дагуу Засгийн газрын хуралдаанаар хэлэлцүүлэх зөвшөөрлийг үүгээр олгож байна. | Төслийг дэмжсэн. |
| 7 | Барилга, хот байгуулалтын сайд2022.04.14-1/1664 | Хууль зүй, дотоод хэргийн яамнаас 2022 оны 4 дүгээр сарын 11-ний өдрийн 1/2030 тоот албан бичгээр Автотээврийн тухай хуульд нэмэлт оруулах хуулийн төсөлд санал авахаар ирүүлсэн байна. Уг хуулиар зохицуулах харилцаа нь Монгол Улсын Засгийн газрын тухай хуулийн 20 дугаар зүйлийн 12 дахь хэсэг, Засгийн газрын 2019 оны 9 дүгээр сарын 18-ны өдрийн 358 дугаар тогтоолын хавсралтаар баталсан Зам, тээврийн хөгжлийн яамны үйл ажиллагааны стратеги, бүтцийн өөрчлөлтийн хөтөлбөрт заасны дагуу Зам, тээврийн хөгжлийн сайд болон тус яамны эрхлэх асуудалд хамаарч байна. Гэтэл Хууль зүй, дотоод хэргийн яамнаас Автотээврийн тухай хуульд нэмэлт оруулах хуулийн төслийн үзэл баримтлалыг баталж санал авахаар ирүүлсэн нь Хууль тогтоомжийн тухай хуулийн 15 дугаар зүйлийн 15.3-т “Засгийн газрын санаачлах хууль тогтоомжийн төслийн үзэл баримтлалын төслийг тухайн асуудлыг эрхэлсэн төрийн захиргааны төв байгууллага боловсруулж, тухайн асуудал эрхэлсэн Засгийн газрын гишүүн хууль зүйн асуудал эрхэлсэн Засгийн газрын гишүүнтэй хамтран батална.” гэж заасантай зөрчилдөж байгааг анхаарах саналтай байна. | Монгол Улсын Ерөнхий сайдын 2022 оны “Ажлын хэсэг байгуулах тухай” 47 дугаар захирамжид Хилийн Гашуунсухайт, Шивээхүрэн боомтын үйл ажиллагааг эрчимжүүлэхэд зайлшгүй шаардлагатай арга хэмжээг нэн даруй авч хэрэгжүүлэх хүрээнд тус хуулийн төслийг боловсруулсан. |
| 8 | Соёлын сайд2022.04.15-1/989 | Автотээврийн тухай хуульд нэмэлт оруулах тухай хуулийн төсөл, танилцуулгатай танилцлаа. Тусгайлан өгөх саналгүй. | Тусгайлан өгөх саналгүй |
| 9 | Уул уурхай, хүнд үйлдвэрийн сайд2022.04.011-01/965 | ﻿Танаас ирүүлсэн Автотээврийн тухай хуульд нэмэлт оруулах тухай хуулийн төсөл, хуулийн төслийн үзэл баримтлалын төсөлтэй танилцаад дараах саналтай байна. Хуулийн төслийн 8 дугаар зүйлийн 8.5 дахь хэсэгт “8.5 Улс хоорондын уул уурхайн байнгын ачаа тээвэрлэлтийн гүйцэтгэх тээврийн хэрэгсэлд уул уурхайн болон санхүү, төсвийн асуудал эрхэлсэн төрийн захиргааны төв байгууллагаас нэгдсэн байдлаар уурхай бүрээр гаргасан экспортын бүтээгдэхүүний эзлэх хувь хэмжээний хүрээнд зорчих зөвшөөрлийг олгох, хяналт тавих журмыг олон улсын тээврийн харилцааны гэрээг үндэслэн Засгийн газар батална” гэж нэмснийг “8.5 Улс хоорондын уул уурхайн байнгын ачаа тээвэрлэлтийн тээврийн хэрэгслийн зорчих зөвшөөрлийг олгох , хяналт тавих журмыг зам, тээврийн болон уул уурхай, санхүү, төсвийн асуудал эрхэлсэн төрийн захиргааны төв байгууллагын саналыг үндэслэн Засгийн газар батална.” гэж өөрчлөн найруулах саналтай байна. Түүнчлэн хуулийн төслийн үзэл баримтлалын төслийг хавсралтын дагуу өөрчлөн найруулах саналтай байхын зэрэгцээ Сангийн сайдаар батлуулах нь зүйтэй гэж үзэж байна. | Уул уурхайн болон санхүү, төсвийн асуудал эрхэлсэн төрийн захиргааны төв байгууллагаас нэгдсэн байдлаар уурхай бүрээр гаргасан экспортын бүтээгдэхүүний хувь хэмжээний дагуу шаардлага хангасан тээврийн хэрэгслээс уул уурхай эрхлэгчид сонгох бөгөөд сонгосон тээврийн хэрэгсэлд С төрлийн зорчих зөвшөөрлийг олгохоор зохицуулалтыг тусгаж байгаа тул саналыг тусгах боломжгүй байна.Харин хуулийн төслийн үзэл баримтлалд саналыг тусгасан болно. |
| 10 | Хөдөлмөр, нийгмийн хамгааллын сайд2022.04.13-01/995 | Автотээврийн тухай хуульд нэмэлт оруулах тухай хуулийн төсөл, үзэл баримтлал, танилцуулгатай танилцлаа. Тусгайлан өгөх саналгүй болно. | Тусгайлан өгөх саналгүй  |
| 11 | Эрчим хүчний сайд2022.04.11-а/1429 | Танаас ирүүлсэн Автотээврийн тухай хуульд нэмэлт оруулах тухай хуулийн төсөл болон холбогдох материалыг хүлээн авч танилцаад дараах саналыг хүргүүлж байна. Хуулийн төслийн 1 дүгээр зүйлд тусгасан 8.5 дахь заалтыг “Улс хоорондын уул уурхайн байнгын ачаа тээвэрлэлт гүйцэтгэх тээврийн хэрэгсэлд зорчих зөвшөөрөл олгох, хяналт тавих журмыг олон улсын тээврийн харилцааны гэрээг үндэслэн Засгийн газар батална” гэж өөрчлөн найруулж, 8.6 дахь заалтад “Энэ хуулийн 8.5-д заасан зөвшөөрлийг уул уурхайн болон санхүү, төсвийн асуудал эрхэлсэн төрийн захиргааны төв байгууллагаас хамтран гаргасан экспортын бүтээгдэхүүний эзлэх хувь хэмжээнд нийцүүлэн олгоно ” гэж нэмэх саналтай байна. | Саналыг тусгасан |
| 12 | Цахим хөгжил, харилцаа холбооны сайд2022.04.15-01/562 | Танаас ирүүлсэн Автотээврийн тухай хуульд нэмэлт оруулах тухай хуулийн төсөлтэй танилцлаа. Тусгайлан өгөх саналгүй болно. | Тусгайлан өгөх саналгүй |

---o0o---